
Kasutuslubade väljastamine

1. ASJAOLUD JA MENETLUSE KÄIK

Läbivaatamiseks laekus ehitiste kasutuslubade väljastamise taotlused koos õigesti vormistatud  ehitamise tehniliste dokumentidega, seadusega ettenähtud korras kooskõlastatud projektidega ja riigilõivu maksekorraldustega. 
Ehitusseaduse § 33 lõike 4 alusel on teostatud kasutusluba taotlevate ehitiste ülevaatus ja nõuetele     vastavuse kontroll.  Ehitiste ülevaatusest osavõtjad kinnitavad, et ülevaatuseks esitatud ehitised vastavad   projektile, ehituseeskirjadele ja  -normidele ning  keskkonna-, tervise-, tuletõrjenõuetele.  

Seega, kasutusloa andmiseks takistusi ei ole ning  ehitistele võib väljastada   kasutusloa.

2. ÕIGUSLIKUD ALUSED
  2.1. Kohaliku omavalitsuse korralduse seadus § 30 lõige 1 punktile 2 valla- või linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.
   2.2. Ehitusseaduse § 32 lõike 1 kohaselt ehitise kasutusluba on kohaliku omavalitsuse või riigi nõusolek, et valminud ehitis või selle osa vastab ehitisele ettenähtud nõuetele ja seda võib kasutada vastavalt kavandatud kasutamise otstarbele. 

2.3. Narva linna Ehitusmääruse § 27 lõige 3 kohaselt ehitise kasutusloa väljastamise või väljastamisest keeldumise ja kehtetuks tunnistamise otsustab Linnavalitsus.
3. OTSUS

Väljastada järgmistele ehitistele kasutusload:
3.1. Vaksali tn 22 hoones muudetud tehnosüsteemidele, ehitatud varikatusele ning paigaldatud radiatsiooni   kontrollseadmetele;
3.2.  Kose tn 6, Peterburi mnt 1, Vaksali tn 14, Vestervalli tn 7 hoonete muudetud tehnosüsteemidele;
3.3. Vestervalli tn 1,3,5,7 ning Peterburi mnt 1 kinnistutel ehitatud radiatsiooni kontrolliseadmetele ning   elektrikaabelliinile;
3.4. Vaksali tn 14 kuni Vaksali tn 22 ehitatud sidekaabelliinile;

3.5. Kodumasinate remonditöökoja tarbeks ühendamise teel mitteeluruumiga M1 ümberplaneeritud Tallinna mnt 6a korterelamu korteritele nr 16 ja 17. 
4. RAKENDUSSÄTTED

4.1. Käesolev korraldus jõustub seadusega sätestatud korras.

4.2. Käesolevat korraldust on võimalik vaidlustada Tartu Halduskohtu Jõhvi kohtumajas 30 päeva jooksul arvates korralduse teatavakstegemisest.

